กรุงเทพฯ 10 ส.ค.- ตำรวจเตรียมออกหมายเรียกมะนาว ซึ่งเป็นคนถ่ายคลิปสาวเปลือยก่อนไล่ออกจากห้องพัก หลังสืบสวนพบว่าเป็นคนโพสต์คลิปเผยแพร่ พันตำรวจโทศุภชัย หาญคำหล้า รองผู้กำกับการฝ่ายสืบสวน สน.ห้วยขวาง  เปิดเผยถึงความคืบหน้าคดีหญิงสาววัย 21 ปี ถูกบังคับให้ออกจากห้องพักในสภาพเปลือย และถ่ายคลิปประจานว่า  เมื่อวันที่ 8 สิงหาคมที่ผ่านมา หญิงสาวผู้เสียหายที่ถูกถ่ายคลิปเปลือยกายประจานในคอนโดมิเนียมแห่งหนึ่งย่านห้วยขวาง ได้เข้าแจ้งความดำเนินคดีข้อหาข่มขืนใจ และเดินทางเข้าให้ปากคำกับพนักงานสอบสวนไปแล้วเมื่อวานนี้ จากการสอบปากคำเบื้องต้นผู้เสียหายระบุว่าไม่มีการใช้อาวุธปืนในการข่มขู่ตามที่เป็นข่าวแต่อย่างใด ซึ่งหลังจากนี้ตำรวจจะรวบรวมพยายหลักฐานทั้งหมด พร้อมสอบปากคำผู้ที่เกี่ยวข้องก่อนออกหมายเรียกคู่กรณีมารับทราบข้อกล่าวหา พันตำรวจโทศุภชัย ยังกล่าวอีกว่า ขณะนี้ทราบตัว มือโพสต์คลิปแล้ว ซึ่งก็คือคนถ่ายคลิปนั้นเอง แต่ยังไม่มีการแจ้งข้อกล่าวหา หรือออกหมายเรียกแต่อย่างใดเพราะยังอยู่ระหว่างรวบรวมพยานหลักฐาน.- สำนักข่าวไทย
สาวเปลือย หญิงสาววัย 21 ปี หญิงสาวผู้เสียหาย ผู้เสียหาย
พันตำรวจโทศุภชัย หาญคำหล้า พันตำรวจโทศุภชัย